Cuando nos años sesenta del sieglu venti Mieres esfrutaba d’un progresu que paecía nun tener fin, convivíen nella formes de vida de pueblu, de villa y de ciudá: esa convivencia yera lo que la facía grande comopoblación. Nesa sociedá –rural, industrial y burguesa a un tiempu- destacar nun yera fácil pa Leonor, la fía del inxenieru.
#000001
Historia de la Música Asturiana
#000003
Sacáu selmanalmente col diariu La Voz de Asturias en 24 fascículos, esti trabayu incide de manera especial na música asturiana de los últimos ciento cincuenta años. D’esta manera repásase la dómina de los cancioneros y les primeres recopilaciones folklóriques, el nacionalismu musical asturianu, el surdimientu de l’asturianada, la época de losgrandes concursos, el nacimientu del rock, el pop y el folk, el boom de la gaita... y tolos movimientos que s’entemecieron cola música asturiana a lo llargo d’esti tiempu.
#000005
La más grande época de cambios que’l mundu conociera vien dándose estos años: Europa nun va ser la mesma depuésde Napoleón. África tampoco depués d’Usuman dan Fodio. Les tierres d’España vuelven quedar nel mediu. A esta tierra de naide ocupada poles tropes franceses lleguen los unviaos d’Usuman dan Fodio col propósitu de reconocer el terrenu. Con ellos manda al so propiu fíu. Granada tien de volver a manes de los verdaderos creyentes. Xovellanos ye la clave. Persíguenlu los franceses. Quieren dar con él los musulmanes.
#000007
Una hestoria poco conocida, pero que nos afecta directo, contada en primera persona por Isaiah Peres. Enxamás diba cambiar tanto’l mundu como lo fizo aquellos años.
#000008
Fálase nella de la patria pero sigún la entendía Stendhal cuando dexó dicho: “La verdadera patria ye aquella na qu’atopo persones que se me parecen”.
#000009
Esti ye un minuciosu relatu biográficu de la mocedá del autor, dando cuenta de los misteriosos detalles de la vida d’un pueblu allá por 1975 onde, como en tolos llaos, los habitantes valen muncho más polo que son que polo que paecen. L’amistá, l’amor, el sexu, les drogues y la muerte fain, en resumides cuentes, d’ingredientes básicos nesti “platu fuerte” que nun tien nenguna intención moralizante pero sí una clara vocación d’homenaxe, públicu y notiru, a una forma de vicir que, en delles circunstancies, resulta la única posible.
#000010
Cronoloxía de la música asturiana
#000011
Dende’l sieglu IX hasta los nuestros díes, esti percorríu cronolóxicu da cuenta de la riqueza de la música asturiana, en tolos ámbitos, pero deteniéndose de manera especial a partir de mediaos del sieglu XIX na música tradicional y nes interrelaciones qu’esta mantuvo cola música culta y coles diferentes modes musicales.
#000014
De la mesma forma que dende Lleón podríen escribise itinerarios peles comarques asturianes baxo’l títulu de “El Norte del Reinu de Lleón”, nel diariu La Nueva España fueron publicándose a lo llargo d’un añu esta serie d’artículos rescatando de la memoria’l nome de l’Asturies Cismontana pa falar d’una bona riestra de comarques al sur de l’Asturies d’anguañu y qu’hai 2000 años, y bien de tiempu depués, caltuvo esa denominación. Unos viaxes que parten de la memoria d’aquello que nos xune: la montaña, que siempre fue tierra de pasu; la llingua, lleonesa, asturiana, mirandesa, bable... que sigue teniendo cien nomes pa falar de lo mesmo; la historia, que siempre ye común tamién como diversa; la cultura, qu’enxamás conoció fronteres; la xente...
#000016
Asturies debe’l so nome a un ríu: l’Ástura, que la mayor parte de los historiadores reconocen nel Esla. L’Asturies Cismontana nacía a les sos orielles y aportaba hasta la cordelera. L’Asturies Tresmontana cubría bona parte del actual Principáu d’Asturies. La Cismontana ocupa anguañu tierres de Lleón, Ourense, Zamora y Pertual (la manera como tienen de nomar a Portugal los mirandeses).
#000017
Añu: 2003Editorial: Ayto de LlanesXeneru: Cancioneru
#000018
Un mínimu cancioneru (diez cantares) del ricu folclor musical y ritual de Llanes, un conceyu nel que tovía anguañu la música tien una importancia fundamental nel desarrollu de la vida comunitaria.Asina, nesta pequeña riestra de cantares, apaecen delles de les principales manifestaciones del so folclor: la h.oguera, l’enrame, les dances, el ramu, l’añada, la velada o la salea. Munches d’estes manifestaciones nun son anacróniques, yá que siguen calteniendo los valores de representación y usu nelpueblu que les interpreta. O, lo que ye lo mesmo, nun necesiten d’una agrupación folclórica contratada pa sacales alantre.
#000019
Con superficiales aires de novela rosa –el puntu d’arrinque ye la famosa boda d’un vicepresidente del Gobiernu central allá pel final de la década delos noventa-, ye una aceda descripción de la realidá social y política d’una Asturies poblada de personaxes faltos de respetu pa consigo mesmos y, por supuesto, pa col pueblu al qu’unos representen y otros formen. Pa llibrar al llector de tantu amargor como desprenderíen lespáxines d’esta novela, la ironía y la coña más asturiana apodçerenla. Coña de la que nun se salva naide: nin la estrema isquierda nin la nueva Falanxe (o la vieya Falanxe anovada), nin el sindicatu por escelencia y los sos raros dirixentes,los alcaldinos y alcaldes, los conceyales y les becaries d’esos alcaldes... qu’en delles ocasiones, quiciabes pa más escándalu, aparecen con nomes y apellíos reales, lo que convierte a la novela nuna crónica social y política d’ún de los episodios más ridículos de la reciente historia d’Asturies.
#000021
Repasu xeneral al vocabulariu sexual propiu de la llingua asturiana, tanto dende l’aspectu cultu como coloquial, con una amplia relación de cites d’autor sobre los más estremaos términos, como tamién d’otres recoyíes directo del folclor.
#000023
Un vocabulariu que, poles sos propies característiques, afáyase mui minorizáu d’usu, pa lo que fue necesario entrevistar a bien de xente con edaes que rondaben los ochenta, noventa y cien años, de manera que recordaran términos y modos que’l llargu periodu de moral ultracatólica del franquismu fizo por desaparecer.
#000024
A lo llargo de los meses finales de 1999 planteóse un trabayu de campu na villa de Mieres d’amuesa de los cantares que tovía se siguíen interpretando nos chigres, de manera que con toos ellos se ficiera un especie de hit parade de los más cantaos y conocíos. Asina, a la manera de remedu del conocíu programa de radio, esbilláronse cuarenta cantares d’un total que superó ampliamente’l centenar y que, poles sos característiques, yeren los más conocíos.
#000026
D’esta manera, cola so partitura, lletra y comentariu corresponiente, recuéyense dances primes, dances, asturianaes, añaes, vaqueiraes, saltones, fandangos, jotes, boleros, xiringoses, xirandiyes, xirandiyes asturianaes, pasudobles, habaneres y valses.
#000027
Recoyida xeneral de les notes de diariu, les comprendíes ente los años 1996 y 2000, referíes mayormente a la relación del autor col director de cine José Antonio Quirós, director de la película Pídele cuentas al rey. Revívese, asina, l’espíritu del procesu creativu de la película, trecritu dende que yera namás un proyectu hasta la esitosa estrena, construyendo amás un diariu de la vida cotidiana nel nuestru país a partir de la influencia qu’exerce nun entornu como Les Cuenques, o Asturies en xeneral, un rodaxe cinematográficu.
#000029
Dientro de la relativa uniformidá de la música europea, en xeneral, y de la española, en particular, la tonada asturiana ye’l xéneru más significativu y singular de la música asturiana. La particular manera d’interpretar de los cantadores de tonada fizo que, a primeros de sieglu XX, dellos músicos cultos estudiosos del folclor, influenciaos poles idees rexonalistes na política y nacionalistes na música, afayaran nélla los rasgos más calificativos y diferenciadores de lapersonalidá asturiana.
#000031
D’esti contactu ente los grandes cantadores de primeros de sieglu XX y los compositores clásicos, nació un nuevu xéneru: l’asturianada. Un xéneru que, a pesar de les sos connotaciones de música culta, continuó la so vida propia vinculada a la música tradicional y recibiendo les más variaes influencies d’otros xéneros musicales a lo llargo del sieglu, hasta llegar a los nuestros díes nos que s’alvierte un impresionante cambiu xeneracional.
#000032
Novela d’acción que trescurre no que fuera l’antigua Yugoslavia y qu’asiste a la so desaparición hasta convertise nuna llarga serie d’estaos independientes.
#000034
Una guerra que tien llugar na propia Europa, a poco más de dos hores de vuelu dende Asturies, y na que nun hai nin bonos nin malos, sinon cenciellamente víctimes y comerciantes. De comerciu se fala y comerciantes son los sos protagonistes, atravesando una tierra de naide que toos nagüen por facer d’ellos.
#000035
Programación comunicativa sobre un textu clásicu
#000036
A partir del textu del poema “La cuelma” de Xosé Caveda y Nava, desarróllase un modelu de programación didáctica de manera que los alumnos puen entender a los clásicos y puedan, arriendes, incorporar la bayura del so léxicu y de la so utilización del llinguaxe, al empléu de la so llingua.Ye un modelu perfectamente esportable a otros textos lliterarios y lleva dende la propia comprensión del poema, al conocimientu del so autor y de la dómina na que’l textu fue escritu
#000038
Primer manual de competencia comunicativa col que contó la llingua asturiana, equiparándola asina a los modernos métodos d’estudiu que dende pocos años atrás se veníen empleando nel inglés y el francés, preferentemente. El métodu dirixóse en primerllugar a la enseñanza d’adultos y acabó por influir na siguiente xeneración de manuales de llingua a tolos niveles.
#000040
El llibru compónse, na so mayor parte, d’actos de fala (“speech act”) y d’oraciones-patrón (“pattern sentences”) organizaes en pequeñes unidaes de forma que se vaya avanzando nelles, pasu ente pasu (“step and step”), de manera progresiva. Deteniéndose, como exerciciu continuu d’afondamientu na propia fala, na gramática concreta de cada unidá, intentando algamar un nivel mínimu y necesariu de competencia morfosintáctica, fonética y semántica.
#000041
“El mundu siguía cambiando n’alredor a la velocidá de les fases de la lluna. Nada diba ser igual al norte del Sáhara depués de Napoleón. Nada nel sur del Sáhara depués d’Usuman dan Fodio. Ellos fueran homes que ñacieran pa marcar el ríu de la hestoria. A la xente como nosotros nun nos tocaba más que sentanos nuna oriella d’esi ríu a ver les agües pasar y, dacuando, mercadores como yéramos, garrar una chalana y cruzar a la otra oriella”
#000042
Mieres del Camín33600 Mieres, Asturies. ES
#000043
Una abadía de Dominican Don’t Play encapuchaos y armaos de machetes cuerren detrás de varios Trinitarios. Ye lo de siempre. La vida nun cambió gran cosa de cuando yéramos guajes. Nun ye que lo eche de menos, pero entiendo esi sentimientu de pertenencia a dalgo. Un...
#000044
Agora mesmo Dacuando veo muertos -como-y diz Haley Joel Osment, nel papel de Cole Sear, a Malcom Crowe, qu’interpreta Bruce Willis, na película “El sexto sentido” del realizador indiu M. Night Shylmalan-, y esta mañana de fin de branu vien de pasame una vuelta más de...
#000045
Covid Alcordéme estos díes de descansu d’una hestoria del llexislador Zaleuco de Locris que nel sieglu VII enantes de Cristu pasó por ser ún de los xueces más honestos del so tiempu. Y ello fue qu’a un fíu d’él acusánralu d’un delitu de desórdenes públicos por ebriedá...
#000046
Esta web utiliza cookies para que podamos ofrecerte la mejor experiencia de usuario posible. La información de las cookies se almacena en tu navegador y realiza funciones tales como reconocerte cuando vuelves a nuestra web o ayudar a nuestro equipo a comprender qué secciones de la web encuentras más interesantes y útiles.
#000050